লিড্স কর্পোরেশন লিমিটেড বেসিস ন্যাশনাল আইসিটি অ্যাওয়ার্ড-২০১৮তে দুই বিভাগে চ্যাম্পিয়ন এবং একটিতে প্রথম রানারআপ হয়েছে। সম্প্রতি তথ্যপ্রযুক্তিমন্ত্রী মোস্তাফা জব্বার ও প্রতিমন্ত্রী জুনাইদ আহমেদ পলক এ সম্মাননা তাদের হাতে তুলে দেন। কনজ্যুমার-ব্যাংকিং, ইন্স্যুরেন্স, ফিন্যান্স বিভাগে চ্যাম্পিয়ন হয় লিডসের আইলাইফ এবং ইনক্লুশন অ্যান্ড কমিউনিটি সার্ভিসেস, অ্যাডুকেশন বিভাগে চ্যাম্পিয়ন হয় লিডসের লিডস অ্যাডুচেইন। এ ছাড়া লিডস ফার্মাচেইন, ভোক্তা খুচরা ও বিতরণ বিভাগের প্রথম রানারআপ হয়। প্রতিষ্ঠানের পক্ষ থেকে পুরস্কার গ্রহণ করেন লিডসের হেড অব ডিজিটাল ইনোভেশন শামসুল হক এবং হেড অব সেন্টার পয়েন্ট অ্যান্ড লাইফ ইন্স্যুরেন্স রেজাউল জলিল।